《送制置使王刚中帅蜀》
宋代·洪迈

上都门外垂杨陌，叶叶经霜不堪折。
春光犹未到梅花，何物当扳送行客。
路人惊问去者谁，高牙大纛争光辉。
君王应念蜀父老，故辍侍臣来紫微。
明光起草文章手，却听元戎报刁斗。
回首翔鸾一梦中，玉箫缓送成都酒。
邛郲九折何足驱，慷慨功名真丈夫。
成都花锦君莫恋，早晚归凯持钧枢。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。